Odense Adresse-Contoirs Efterretninger, 1836-05-12
Fædrelandet. Provindsialstænderne for Nørre-Jylland. J Mødet den 21 April anmeldtes et fra Agent Nielsen angaaende Tallotteriets Ophævelse indkommet Forslag, for at afleveres til den over samme Gjenstand nedsatte Kommittee. Derefter blev Sagen angaaende Udkast til en Anordning om Diætpenge og Befordringer for Sættedommere foretagen til foreløbig Discussion og den endelige Behandling berammet til Tirsdagen den 26 April. Justitsraad Fleischer oplæste et Forslag til nogle Forandringer i Fattiglovgivningen, hvori han blandt Mere omtalte det Trykkende i Fattigskattens bestandige Stigen. J Aaret 1834 blev denne Skat opkrævet i Aarhuus Bye med 7393 Rbd., hvoraf kun 1105 Rbd. vare blevne udredede af 512 Personer, medens Resten, 6288 Rbd., erlagdes af 375 Jndivider, som hver betalte fra 5 til 250 Rbd., uden at de Paagjældendes Formuestilstand med Vished kunde bedømmes. Proponenten anseer Oprettelsen af Tvangs-Arbeidshuse som det bedste Middel til at mildne Fattigvæsenets Tryk. J Forbindelse hermed ønskes Straffen for Betlerie af Børn paalagt Forældrene og at den i Plakaten af 20 Febr. 1817. fastsatte Forsørgelses=Berettigelse maatte udvides fra Ophold paa eet Sted i tre Aar til 15 Aar. Forsamlingen besluttede, at Andragendet skulde behandles af en Kommittee(Sponneck, Høyer, Schmidt, Fleischer, Funder, Wulff og Øllgaard), som tillige fik det Hverv at behandle et lignende Forslag af Proprietair Høyer og Forandring i Fattigforsørgelsen og et Forslag af Grev Sponneck til en Petition angaaende Forandringer i det Tidsrum, hvori Hjemstandsret efter den gjeldende Lovgivning kan erhverves. - Den Kongelige Kommissarius yttrede, at han ikke vilde opholde Forsamlingen med sine bemærkninger, som han forbeholdt sig at meddele enten til Kommitteen eller under Sagens videre Forhandling. Hr. Høyer oplæste endnu et Forslag om en Forandring i Fædrenes Forpligtelse til at udrede Alimentationsbidrag til deres uægte Børn. Forsamlingen fandt, at dette burde behandles af en Kommittee, hvis Valg dog blev udsat, da Kammerraad Christensen erklærede at ville indkomme med et dermed beslægtet Forslag. J Mødet den 22 April oplæste Proprietair Høyer et Forslag om at sætte Grændse for, ved Fæste, Forpagtning eller Leie, at etablere Familier i nye opbyggede Huse. naar disse ikke tillægges saa megen Jord, som Forordningen af 3 Decbr. 1819 har bestemt. Da Meningerne angaaende dette Forslags Behandling af en Kommittee vare deelte, skred Man til Afstemning, hvorved det med 42 Stemmer mod 9 blev vedtaget, at en Kommittee af 5 Medlemmer (Høyer, Friis, Fielstrup, Rosenørn, Otterstrøm) skulde nedsættes. Hr. Høyer oplæste endvidere et Forslag angaaende Salg snarest muligt af de Jordegodser, som den Kongelige Kasse havde overtaget for Laan, som derpaa i sin Tid ere gjorte. Efterat den Kongelige Kommissarius havde bemærket Adskilligt desangaaende, og to Medlemmer stemt mod Forslagets Antagelse, forlangte et Medlem Stemmegivning med Kugler, hvorved 42 Stemmer mod 9 erklærede sig mod Nedsættelsen af en Kommittee. Derefter fulgte en Proposition af Agent Nielsen angaaende Afskaffelsen af Logbøger og Skibsjournaler. (Kommittee: Fleischer, Nielsen, Ludvigsen). Fremdeles oplæste Møller Wulff et Forslag fra Major Jngversen og Landvæsens-Kommissair Dalgas angaaende Stutteriebesigtiggelsernes Opretholdelse og Uddannelse, hvori andrages paa, at Stutteriebesigtigelserne maatte vedblive som hidtil, og tre nye Præmier for gode Hingster udsættes, nemlig een paa 75, een paa 60 og een paa 50 Rbd., og at der endnu udsattes en Præmie paa 5 Rbd. for gode Følhopper. Et Medlem anbefalede Forslaget, og forsikkrede i den Anledning, at Jylland udfører omtrent 8000 Heste aarlig, hvorimod et andet Medlem meente, at de senere Foranstaltninger for at fremme Hesteavlen, noksom vidne om, at den er i Forfald. Endelig blev det ved Kuglestemning med 38 Stemmer mod 11 afgjort, at en Kommittee skulde nedsættes, hvis Valg dog blev udsat paa Grund af et lignende Forslag af Ole Kirk, til nogle Forandringer ved Stutteriebesigtigelsen og Præmie=Uddelingen i Nørre-Jylland, hvorefter valgtes en Kommittee for begge disse Forslag (Fielstrup, Friis, Ole Kirk, la Cour og Ostenfeldt.